www.findsmiley.dk - Kontrolrapporter på hjemmesiderne
Kontrolrapporter på hjemmesiderne
Alle fødevarevirksomheder skal vise deres kontrolrapporter. Læs her om reglerne – og hvordan det kan gøres. De nye regler Nye lup-ikoner Linke til findsmiley.dk Virksomheder som får én kontrolrapport Virksomheder som får flere kontrolrapporter Butikskæder De nye regler Det er et nu et krav, at smiley-rapporterne skal vises på virksomhedernes hjemmesider, hvor de skal placeres på et let synligt sted.De fødevarevirksomheder, som markedsfører sig på egen hjemmeside, skal vise sine seneste fire kontrolrapporter hhv. kontrolresuméer. Dette gælder dog ikke for ultralavrisiko-virksomheder - se mere her.Virksomhedens hjemmeside skal vise kopier af rapporterne – eller have et link til den eller de sider på findsmiley.dk, hvor kontrolrapporterne findes.Hvordan du opretter et link som altid peger på din virksomheds seneste kontrolrapporter er forklaret nedenfor. Får din virksomhed flere kontrolrapporter, skal dine kunder have adgang til dem alle på din hjemmeside (– dog ikke til kontrolrapporter for f.eks. personale-kantiner). Butikskæder m.v. skal vise kontrolrapporterne ved den 'virtuelle indgang' til hver enkelt butik. Det vil typisk være på den underside, hvor den enkelte butiks adresser, åbningstider, tlf.nr. m.v. findes. Læs mere om kæder nederst på siden.Kontrolrapporterne skal også vises, selvom firmaets hjemmeside, eller dele af den, ikke er på dansk.
Hvor skal rapporterne være på hjemmesiderne?De seneste fire rapporter, eller et link til dem, skal anbringes ’på et let synligt sted’ på hjemmesiden. Det vil som regel betyde på forsiden (– altså ikke under fx ’links’, ’Om os’ eller lignende). Du kan bruge et af de lup-ikoner, der er er vist nedenfor. Du kan også bruge et hyperlink med teksten ’Se Fødevarestyrelsens smiley-rapporter’ (– altså ikke f.eks. se smiley-rapporter, da andre myndigheder også har smiley'er).Tilbage til toppen Lup-ikonerBrug et af lup-ikonerne som banner på din hjemmeside, så kan dine kunder hurtigt finde dine kontrolresultater.Download lup-ikonerneTilbage til toppenSådan linker du til rapporterne på findsmiley.dkDu kan linke til kontrolrapporterne på flere måder. Hvilken du vælger, kan afhænge f.eks. af, hvor mange kontrolrapporter du får. NB: Brug perma-links som beskrevet nedenfor. Når det er sat ind én gang vil det altid pege på den rigtige side. Brug ikke URL'en i toppen af browseren, den vil ikke altid pege rigtigt. Tilbage til toppenVirksomheder med én kontrolrapportkan linke til sine seneste kontrolrapporter sådan: Kopier ét af lup-ikonerne ovenfor og anbring det på et synligt sted på din hjemmeside.
Gå til den side, hvor dine kontrolresultater vises her på findsmiley.dk. Tip: det går ofte hurtigst ved at søge på din virksomheds adresse. Brug evt. knappen 'Flere søgefelter'.Herefter findes virksomhedens seneste kontrolrapporter.
Gå til siden med virksomhedsoplysninger ved at klikke på din virksomheds navn, når du har søgt den frem (NB: siden ser ud som i ill. øverst på denne side).
Kopier det korte, permanente link som findes på siden og sæt det ind som hyperlink under lup-ikonet på din egen hjemmeside. Perma-link'ene findes på alle sider med virksomhedsoplysninger.Linket har denne opbygning: 'http://www.findsmiley.dk/da-DK/Searching/DetailsView.htm?virk=X- hvor X er det 6 - 9 cifrede navneløbenummer, som Fødevarestyrelsen bruger til identifikation af ethvert kontrolsted. Navneløbenummeret findes også på virksomhedssiden. Tilbage til toppenVirksomheder, som får flere kontrolrapporterVirksomheder, med flere kontrolsteder, får flere kontrolrapporter (fx for bagerafdeling, slagterafdeling, kolonial) og skal linke til dem alle. Opskriften er næsten den samme som ovenfor, men linket skal indeholde navneløbenumrene for alle kontrolområder.Gør sådan: Kopier ét af lup-ikonerne ovenfor og anbring det på et synligt sted på din hjemmeside
Find navneløbenumrene på de enkelte kontrolsteders virksomhedssider
Lav et link med denne opbygning: http://www.findsmiley.dk/da-DK/Searching/TableSearch.htm?virk=XXXXXX;XXXXXX;XXXXXX- X'erne angiver navneløbenumrene. Bemærk: der skal anbringes et ? foran virk og er skal være semikolon mellem numrene (NB: ingen mellemrum).Når der klikkes på linket, vises kontrolstederne alfabetisk.
Når du har anbragt lup-ikonet og dette link på din hjemmeside, vil det altid vise alle virksomhedens seneste kontrolrapporter.Tilbage til toppenButikskæder m.v. Butikskæder m.v. skal vise kontrolrapporterne ved den 'virtuelle indgang' til hver enkelt butik. Det vil typisk være på den underside, hvor den enkelte butiks adresser, åbningstider, tlf.nr. m.v. findes. Her skal der være adgang til alle kontrolrapporter for den enkelte butik.Ønsker kæden herudover at vise sine kunder alle kontrolrapporter samlet kan det gøres på flere måder. Har kæden færre end 75 kontrolsteder, kan du indsætte et link efter samme opskrift som for Virksomheder som får flere kontrolrapporter. Har kæden flere kontrolsteder, kan du ikke bruge denne metode. Det skyldes, at der teknisk kun er plads til 74 kontrolsteder i den såkaldte URL. Der er flere andre måder til samlet at vise alle kontrolstederne. Vi fraråder som hovedregel at bruge søgeresultater, da de ikke altid vil vise rigtigt. I denne situation, hvor du ikke kan bruge de bedre 'perma-links', kan du evt. bruge en søgning på ’Kædens navn’ – evt. sammen med radio-knappen ’Søg eksakt’. Er resultatet tilfredsstillende, kan du bruge den URL, der findes i browserens adresselinie, som link på din hjemmeside.
Uanset hvilken metode du vælger, er du ansvarlig for, at links og søgeresultater åbner for de korrekte kontrolrapporter på findsmiley.dk.Tilbage til toppen
Siden er sidst opdateret: 10-06-2011